Hermed har vi den glæde at meddele jer at Peqqissaanermik Ilinniarfik nu udbyder en demensspecialisering for Sundhedshjælpere.

Befolkningsudviklingen i Grønland tyder på, at antallet af ældre mellem 65-79 årige vil blive fordoblet ,og at antallet af ældre over 80 vil blive fordoblet i år 2040. Det betyder at antallet af demensramte vil kunne stige, idet stigende alder øger risiko for udvikling af demens. I dagens Grønland skønnes der at 300 borgere er demensramte.

Med baggrund i de overordnede sundhedsstrategier indenfor ældreområdet ønskes derfor sundhedshjælpere, tilegner sig kompetencer til selvstændigt, at kunne varetage områder indenfor demens, for at kunne imødekomme behovet for den specialiserede pleje.

Peqqissaanermut Ilinniarfik har et medansvar for, at vi i samfundet bliver rustet til, at have arbejdskræft, som kan hjælpe de mennesker, som bliver ramt af demens.

**Er du uddannet Sundhedshjælper, og arbejder som Sundhedshjælper i Kommunen eller Sundhedsvæsnet, så kan vi tilbyde dig specialisering som Demenshjælper.**

**Formål**

Formålet med specialiseringen til demensshjælperen er at denne erhverver sig kompetencer til selvstændigt at varetage de basale omsorgsopgaver, forebyggende aktiviteter, aktivitet og habilitering/rehabiliterende samt koordinerende opgaver, vejledende og undervisende opgaver for de demensramte og demensramtes pårørende.

**Adgangskrav.**

Adgangskrav til specialisering er, at den uddannelsessøgende har en uddannelse som: Sundhedshjælper. Uddannelsessøgende med to års praktisk arbejdserfaring som sundhedshjælper foretrækkes.

**Specialiseringens varighed:**

Uddannelsens teoretiske varighed er i alt fem uger, hvilket svarer til 150 lektioners undervisning. Efterfølgende udarbejdes en opgave med udgangspunkt i en demensramt borger som demenshjælperen arbejder for på sin arbejdsplads. Der vil være 1 times vejledning fra Brancheskolen Peqqissaanermik Ilinniarfik i forbindelse med udarbjdelsen af denne opgave.

Den teoretiske uddannelse foregår på Brancheskolen Peqqissaanermik Ilinniarfik.

**Teoriperioden:**

2. november 2015 – 3. December 2015

PeqqissaanermikIlinniarfik sørger for billetbestillinger samt indkvartering i Nuuk. Der skal søges tjenestefri med løn. Der vil blive udbetalt dagpenge, efter gældende regler.

**Ansøgningsfrist:**

12. oktober 2015.

**Ansøgningen sendes til:**

Peqqissaanermik Ilinniarfik

Svend Jungep Aqq. 2

Mail: cfspost@nanoq.gl

**Yderligere informationer:**

Kan indhentes hos Områdeleder for Kursusafdelingen Olga P. Berthelsen tlf. 349964 mail: olga@nanoq.gl